Kvalifikācijas prasības
atklātam konkursam
“Jaunu, tūrisma klases autobusu piegāde”
(Identifikācijas Nr. VR2026/6)

	1.
	Pretendents ir autobusu ražotājs vai ražotāja autorizēts tirgotājs. Pretendentam ir jānodrošina garantijas saistību izpilde.
	Pretendents iesniedz apliecinājumu, ka tiks nodrošināta piegādāto autobusu garantijas saistību izpilde. 

	2.
	Pretendents atbilstoši attiecīgās valsts normatīvo aktu prasībām ir tiesīgs nodarboties ar tehniskajā specifikācijā noteikto autobusu tirdzniecību.
	Latvijas Republikā reģistrēta vai pastāvīgi dzīvojoša pretendenta reģistrācijas faktu CSDD tirdzniecības reģistrā tiek pārbaudīta tīmekļvietnē https://e.csdd.lv/autoveikali/.
Ārvalstīs reģistrētam pretendentam jāiesniedz dokuments, kas apliecina minētās prasības izpildi. Dokumentam jābūt izsniegtam no attiecīgas ārvalstu institūcijas, iestādes vai personas, kas saskaņā ar pretendenta reģistrācijas valsts normatīvajiem aktiem ir tiesīga to darīt. 
Ja pretendenta reģistrācijas valsts normatīvie akti neparedz speciālas atļaujas saņemšanu, pretendentam jāiesniedz par to skaidrojums.

	Prasības pretendentu saimnieciskajām un finansiālajām spējām

	3.
	Prasības Pretendenta vidējam finanšu apgrozījumam:
Vidējais finanšu apgrozījums (kopējais visiem minētiem darbību veidiem vai kādā no tiem): transportlīdzekļu ražošanā vai tirdzniecībā, vai realizācijā par pēdējiem 3 (trīs) pārskata gadiem, ir ne mazāks kā 1 000 000 EUR (Viens miljons euro ) gadā;
Ja piedāvājumu iesniedz personu apvienība, tad Pretendenta gada vidējais finanšu apgrozījums par iepriekšējiem trīs pārskata gadiem summējas no visu personu apvienības dalībnieku gada vidējiem finanšu apgrozījumiem par iepriekšējiem trīs pārskata gadiem. Personas apvienības dalībniekiem ir jābūt solidāri atbildīgiem par līguma izpildi un jāpierāda Pasūtītājam, ka to rīcībā būs nepieciešamie resursi, iesniedzot personas apvienības dalībnieku apliecinājumu vai vienošanos par sadarbību konkrētā līguma izpildē.

Pretendentiem, kas dibināti vēlāk nekā pirms 3 (trīs) gadiem, informācija jāiesniedz par visu darbības periodu. 

	Pretendentam jāiesniedz Izziņa par finanšu apgrozījumu (kopējo visiem minētiem darbību veidiem vai kādā no tiem) transportlīdzekļu ražošanā vai tirdzniecībā, vai realizācijā par pēdējiem 3 (trīs) pārskata gadiem, norādot apgrozījumu katrā gadā:
	Gads
	Gada neto apgrozījums, EUR
	Gada vidējais finanšu apgrozījums, EUR

Iepirkuma komisijai ir tiesības pieprasīt Pretendentam, kas atzīstams par Iepirkuma uzvarētāju, pierādījumus par 3. punkta prasību izpildi, t.sk. dokumentus.
Piedāvājumu vērtēšanas procesā, Iepirkuma komisija var pieprasīt, un pretendentam ir jāiesniedz gada pārskata vai bilances kopijas vai citi dokumenti, kas apliecina finanšu apgrozījuma atbilstību šī punkta prasībai.



	Prasības pretendentu tehniskajām un profesionālajām spējām

	4.
	Pretendentam pēdējo 3 (trīs) gadu laikā (2023., 2024., 2025. gadā, kā arī 2026.gadā līdz piedāvājuma iesniegšanas dienai) ir pieredze, kas atbilst šādām prasībām: 

ir realizējis (pārdevis) vismaz 2 (divus) jaunus M3 kategorijas autobusus; 

Ja piedāvājumu iesniedz personu apvienība, prasības attiecībā uz tehniskajām un profesionālajām spējām var apliecināt viens no personas apvienības dalībniekiem, vai visi dalībnieki kopā summējot savu pieredzi.
	Pretendentam jāiesniedz Apliecinājums par pretendenta pieredzi saskaņā ar Nolikuma ___. pielikumu,  pievienojot vismaz 1 (vienu) pozitīvu atsauksmi no pasūtītāja. Atsauksmē jābūt norādītam  realizēto (pārdoto) autobusu skaitam.  
Pretendents var apliecināt atbilstību Nolikuma 4. punkta prasībām arī ar citiem dokumentiem. Iesniegtajos dokumentos jābūt norādītai visai nepieciešamajai informācijai, kas apliecina Pretendenta kvalifikācijas prasību atbilstību prasībām.

Par piegādēm kas norādītas ___. pielikumā, un veiktas Pasūtītājam, atsauksme atsevišķa dokumenta formātā nav jāiesniedz.




